

**UPRAVNI ODJEL ZA HRVATSKE BRANITELJE,**

**UDRUGE, DEMOGRAFIJU I SOCIJALNU POLITIKU**

**KLASA: 112-02/22-01/9**

**URBROJ: 2198-21/1-22-6**

**Zadar, 22. srpnja 2022 godine**

Na temelju članka 19. stavka 1., a u svezi s člankom 29. stavkom 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), sukladno Pravilniku o unutarnjem redu upravnih tijela Zadarske županije („Službeni glasnik Zadarske županije“ broj 4/22 – u daljnjem tekstu: Pravilnik), pročelnik Upravnog odjela hrvatske branitelje, udruge, demografiju i socijalnu politiku, objavljuje

**UPUTE I OBAVIJESTI KANDIDATIMA**

**koji podnose prijave na oglas za prijam u službu VIŠEG REFERENTA**

**u Upravni odjel za hrvatske branitelje, udruge, demografiju i socijalu politku, Odsjek za hrvatske branitelje, Pododsjek za hrvatske branitelje i civilne stradalnike Domovinskog rata**

Putem Hrvatskog zavoda za zapošljavanje, Područnog ureda u Zadru dana 22. srpnja 2022. godine objavljen je oglas za prijam u službu u Upravni odjel za hrvatske branitelje, udruge, demografiju i socijalnu politiku, Odsjek za hrvatske branitelje, Pododsjek za hrvatske branitelje i civilne stradalnike Domovinskog rata, na radno mjesto:

**- viši referent**, radno mjesto broj 244. iz Pravilnika, 1 izvršitelj, na određeno vrijeme od šest mjeseci radi poslova čiji se opseg privremeno povećao, uz obvezan probni rad u trajanju od 2 mjeseca.

Od dana objave oglasa kod nadležne službe za zapošljavanje počinje teći rok od 8 dana za podnošenje prijava na oglas. Slijedom navedenog, posljednji dan za podnošenje prijava oglas je 30. srpnja 2022. godine. Budući da rok za podnošenje prijava završava u dan kad Zadarska županija ne radi posljednji dan za podnošenje prijava na oglas je prvi slijedeći radni dan, odnosno 1. kolovoza 2022. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnog mjesta** **viši referent, radno mjesto broj 244. iz Pravilnika, koje se popunjava predmetnim oglasom:**

- vodi upravni postupak i rješava u jednostavnim upravnim stvarima iz djelokruga povjerenih poslova državne uprave iz područja ostvarivanja statusnih i drugih prava hrvatskih branitelja iz Domovinskog rata i članova njihovih obitelji;

- vodi upravni postupak i rješava u jednostavnim upravnimstvarima iz područja ostvarivanja statusnih i druh prava civilnih stradalnika Domovinskog rata;

- obavlja poslove u svezi pogreba umrlog hrvatskog ratnog vojnog invalida i umrlog hrvatskog branitelja iz Domovinskog rata uz odavanje vojne počasti, te obilježavanja prigodnih datuma;

- obavlja redovitu provjeru uvjeta za daljnje ostvarivanje prava propisanih zakonom. Vodi i ažurira propisane evidencije korisnika prava;

- izdaje potvrde i uvjerenja iz djelokruga rada te izrađuje izvješća;

- vodi i ažurira propisane evidencije korisnika prava i iz djelokruga rada Odsjeka;

- obavlja i druge poslove koji mu se povjere.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta viši referent je 1,93, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 13., za radna mjesta 9. klasifikacijskog ranga („Službeni glasnik Zadarske županije“ broj 6/22).

Osnovica za obračun plaće utvrđena je člankom 44. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 35/21) i iznosi 4.000,00 kn u bruto iznosu.

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu oglasa imenovano od strane pročelnika Upravnog odjela za hrvatske branitelje, udruge, demografiju i socijalnu politiku.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima oglasa, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr), te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima oglasa neće se smatrati kandidatima prijavljenim oglas, te će im biti upućena odgovarajuća pisana obavijest.

**Pravni izvori za pripremanje kandidata za prethodnu provjeru znanja za radno mjesto za radno mjesto viši referent, radno mjesto broj 244. iz Pravilnika, su sljedeći:**

- Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), od članka 1. do članka 24., od članka 57. do članka 82., od članka 107. do članka 137. i od članka 166. do članka 189.;

- Zakon o civilnim stradalnicima Domovinskog rata („Narodne novine“ broj 84/21), od članka 1. do članka 85.;

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u „Narodnim novinama“ dostupni su na mrežnoj stranici <https://narodne-novine.nn.hr/>, izvor objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za radna mjesta koja se popunjavaju predmetnim javnim natječajem, obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu oglasa provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o oglasnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u oglasu budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na oglas.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 22. srpnja 2022. godine.

**PROČELNIK**

**Josip Vidov, univ.mag.admin.sanit., v.r.**